CELEX: 62017CN0645
Language: hr
Date: 2017-11-20 00:00:00
Title: Predmet C-645/17: Zahtjev za prethodnu odluku koji je 20. studenoga 2017. uputio Landgericht Frankfurt am Main (Njemačka) – Emirates Airlines – Direktion für Deutschland protiv Aylin Wüst, Petera Wüsta

26.3.2018   
            
            
               HR
            
            
               Službeni list Europske unije
            
            
               C 112/7
            
         Zahtjev za prethodnu odluku koji je 20. studenoga 2017. uputio Landgericht Frankfurt am Main (Njemačka) – Emirates Airlines – Direktion für Deutschland protiv Aylin Wüst, Petera Wüsta
   (Predmet C-645/17)
   (2018/C 112/10)
   Jezik postupka: njemački
   
      Sud koji je uputio zahtjev
   
   Landgericht Frankfurt am Main
   
      Stranke glavnog postupka
   
   
      Tuženik i žalitelj: Emirates Airlines – Direktion für Deutschland
   
      Tužitelji i druge stranke u žalbenom postupku: Aylin Wüst, Peter Wüst
   
      Prethodna pitanja
   
   
               1.
            
            
               Treba li članak 5. stavak 3. Uredbe (EZ) br. 261/2004 (1) Vijeća od 11. veljače 2004. tumačiti na način da privremeno zatvaranje zračne luke zbog nezgode zrakoplova prilikom slijetanja predstavlja izvanrednu okolnost?
            
         
               2.
            
            
               Ako je odgovor na prvo pitanje potvrdan:
               Treba li članak 5. stavak 3. Uredbe (EZ) br. 261/2004 Vijeća od 11. veljače 2004. tumačiti na način da privremeno zatvaranje zračne luke predstavlja izvanrednu okolnost i kada je zrakoplov koji je doživio nezgodu pripadao floti zračnog prijevoznika koji se u pogledu kašnjenja leta uslijed zatvaranja zračne luke poziva na izvanrednu okolnost?
            
         
               3.
            
            
               Ako je odgovor na drugo pitanje potvrdan:
               Treba li članak 5. stavak 3. Uredbe (EZ) br. 261/2004 Vijeća od 11. veljače 2004. tumačiti na način da je i u slučaju da je zrakoplov koji je doživio nezgodu pripadao zračnom prijevozniku koji se u pogledu kašnjenja leta uslijed zatvaranja zračne luke poziva na izvanrednu okolnost do kašnjenja u dolasku dužeg od 3 sata „došlo zbog” te izvanredne okolnosti?
            
         
      (1)  Uredba (EZ) br. 261/2004 Europskog parlamenta i Vijeća od 11. veljače 2004. o utvrđivanju općih pravila odštete i pomoći putnicima u slučaju uskraćenog ukrcaja i otkazivanja ili dužeg kašnjenja leta u polasku te o stavljanju izvan snage Uredbe (EEZ) br. 295/91, (SL 2004., L 46, str. 1.)(SL, posebno izdanje na hrvatskom jeziku, poglavlje 7., svezak 26., str. 21.)